Song Hye-kyo

Si Song Hye-kyo (ipinanganak Nobyembre 22, 1981) ay isang artista mula sa Timog Korea. Naging tanyag siya sa Asya sa pamamagitan ng kanyang mga pangunahing pagganap sa mga Koreanovelang Autumn in My Heart (2000), All In (2003), Full House (2004), That Winter, the Wind Blows (2013), Descendants of the Sun (2016) at Encounter (2018). Kabilang sa kanyang mga nilabasan na pelikula ang Hwang Jin Yi (2007), The Grandmaster (2013), My Brilliant Life (2014) at The Queens (2015).

Noong 2017, nakaranggo siya sa ikapito sa Korea Power Celebrity na tala ng magasin na Forbes, at umangat sa ika-anim noong 2018. Ang internasyunal na tagumpay ni Song sa kanyang dramang pantelebisyon ay nagdulot sa kanya na maging isa sa mga matataas na bituing hallyu.

Talambuhay
Nang ipinanganak si Song, nagkasakit siya at inakala ng kanyang magulang at mga doktor na hindi siya mabubuhay. Pagkatapos niyang gumaling, nairehistro ng kanyang magulang ang araw ng kapanganakan bilang Pebrero 26, 1982 (sa halip sa talagang araw ng kanyang kapanganakan na Nobyembre 22, 1981).

Karera
Noong 1996 nang siya ay 14 na taong gulang, nanalo siya sa unang puwesto sa isang patimpalak sa pagmomodelo at pagkatapos noon ay naging isang modelo para sa isang kompanya ng uniporme ng paaralan. Nagbunga ito sa pagkakasali niya sa isang dramang pantelebisyon na First Love.  Nagpatuloy siyang lumabas sa iba't ibang mga palabas sa telebisyon kabilang ang Soonpoong Clinic. Ngunit ang pagbida niya sa Koreanovela ng  KBS na Autumn in My Heart noong 2000 ang naging dahilan ng kanyang kasikatan sa buong Asya.

Pansariling buhay

Kasal

  
 
Noong Hulyo 5, 2017, pinabatid ni Song at ni Song Joong-ki, ang kanyang katambalan sa Descendants of the Sun, sa pamamagitan ng kani-kaniyang mga ahesiya na nagkasundo silang magpakasal. Sa isang pribadong seremonya, nakasal sila noong Oktubre 31, 2017 sa Youngbingwan, Hotel Shilla sa Seoul . Kalaunan ay naghiwalay sila (sa pamamagitan ng diborsiyo) noong Hulyo 2019.

Hulyo 25, 2019, nagsampa ng reklamo ang Ahente ni Song Hye-kyo laban sa labinlimang online netizens dahil sa mga maliciosong komento sa aktres, ilan nito ay ang "pagkalat ng maling impormasyon, paninirang-puri sa pagkatao at insulto."  Patungkol iyon sa kamakailan lamang na paghihiwalayan niya sa kapwa aktor na si Song Joong-ki sa panahon na iyon.

Legal na Alitan
Noong Agosto 2014, kasunod ng hindi sinasadyang pagkakalantad ng isang politiko na nangangasiwa sa pangangasiwa ng National Tax Service ng Timog Korea, humingi si Song ng paumanhin sa publiko dahil sa pag-iwas sa buwis nang i-claim niya ang mga hindi dokumentadong gastos. Bilang tugon sa mga paratang na kulang ang binayad niyang income tax mula 2009 hanggang 2011 na may kabuuang ₩2.56 bilyon, nangatuwiran siya na mali ang pagkakahawak ng kanyang accountant sa kanyang mga papeles nang hindi niya nalalaman. Pagkatapos makatanggap ng abiso mula sa NTS noong Oktubre 2012, binayaran ni Song ang balanse ng buwis na dapat bayaran kasama ang maliit na pahayag ng mga parusa sa buwis sa kita sa pinagsama-samang ₩3.8 bilyon (US$3.7 milyon). Si Song ay muling sinisingil ng isa pang ₩700 milyon noong Abril 2014 laban sa kanyang paghahain ng buwis noong 2008, resulta ng legal na kinakailangan na limang taong pag-audit na napabayaan mula noong 2012 na abiso.

Pilmograpiya

Pelikula

Mga seryeng pantelebisyon

Mga musikang bidyo

Pang-edukasyon, musika, radyo at panlibangan na mga palabas

Mga parangal
 2000 KBS: Photogenic Award
 2000 KBS: Most Popular Actress Award
 1998 SBS: Best New Comer Award
 1996 First Prize for MTM (Model Talent Management)

Mga tanda

Mga sanggunian

Ipinanganak noong 1981
Mga artista mula sa Timog Korea